CELEX: 32020R0782
Language: hu
Date: 2020-06-12 00:00:00
Title: A Bizottság (EU) 2020/782 felhatalmazáson alapuló rendelete (2020. június 12.) az (EU) 2018/761 és az (EU) 2018/762 felhatalmazáson alapuló rendeletnek az alkalmazás kezdőnapja tekintetében történő, az (EU) 2016/798 európai parlamenti és tanácsi irányelv átültetésre vonatkozó határidejének meghosszabbítását követő módosításáról (EGT-vonatkozású szöveg)

15.6.2020   
               
               
                  HU
               
               
                  Az Európai Unió Hivatalos Lapja
               
               
                  L 188/14
               
            
         A BIZOTTSÁG (EU) 2020/782 FELHATALMAZÁSON ALAPULÓ RENDELETE
         (2020. június 12.)
         az (EU) 2018/761 és az (EU) 2018/762 felhatalmazáson alapuló rendeletnek az alkalmazás kezdőnapja tekintetében történő, az (EU) 2016/798 európai parlamenti és tanácsi irányelv átültetésre vonatkozó határidejének meghosszabbítását követő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a vasútbiztonságról szóló, 2016. május 11-i (EU) 2016/798 európai parlamenti és tanácsi irányelvre (1) és különösen annak 6a. cikkére, összefüggésben 27a. cikkével,
         mivel:
         
                     (1)
                  
                  
                     Az (EU) 2016/798 irányelvet az (EU) 2020/700 európai parlamenti és tanácsi irányelv (2) módosította annak érdekében, hogy lehetővé tegye a tagállamok számára az (EU) 2016/798 irányelv 33. cikkének (1) bekezdésében említett rendelkezéseknek való megfeleléshez szükséges nemzeti törvényi, rendeleti és közigazgatási rendelkezések hatályba léptetésére vonatkozó határidő meghosszabbítását.
                  
               
                     (2)
                  
                  
                     Azon tagállamok tekintetében, amelyek értesítették az Európai Unió Vasúti Ügynökségét (a továbbiakban: Ügynökség) és a Bizottságot arról, hogy az (EU) 2016/798 irányelv átültetési időszakát az említett irányelv 33. cikke (2a) bekezdésének megfelelően meg kívánják hosszabbítani, az (EU) 2018/761 (3) és az (EU) 2018/762 (4) felhatalmazáson alapuló bizottsági rendelet egyes rendelkezéseinek alkalmazását 2020. október 31-ig el kell halasztani.
                  
               
                     (3)
                  
                  
                     Az (EU) 2018/761 és az (EU) 2018/762 felhatalmazáson alapuló rendeletet ezért ennek megfelelően módosítani kell.
                  
               
                     (4)
                  
                  
                     Az e rendeletben meghatározott intézkedések hatékonyságának biztosítása érdekében e rendeletnek az Európai Unió Hivatalos Lapjában való kihirdetését követő napon hatályba kell lépnie,
                  
               ELFOGADTA EZT A RENDELETET:
         
            1. cikk
            Az (EU) 2018/761 felhatalmazáson alapuló rendelet 10. cikkének második bekezdése helyébe a következő szöveg lép:
            
               „Ezt a rendeletet 2019. június 16-tól kell alkalmazni.
               Az 5. cikk (2) bekezdése, valamint a 8. cikk (1) és (2) bekezdése azonban 2020. június 16-tól alkalmazandó azon tagállamok tekintetében, amelyek az (EU) 2016/798 irányelv 33. cikkének (2) bekezdésével összhangban értesítették az Ügynökséget és a Bizottságot arról, hogy meghosszabbították az említett irányelv átültetési időszakát, és az (EU) 2016/798 irányelv 33. cikkének (2a) bekezdésével összhangban nem értesítették az Ügynökséget és a Bizottságot az átültetési időszak további meghosszabbításáról.
               Az 5. cikk (2) bekezdése, valamint a 8. cikk (1) és (2) bekezdése azonban 2020. október 31-től alkalmazandó azon tagállamok tekintetében, amelyek az (EU) 2016/798 irányelv 33. cikkének (2a) bekezdése értelmében értesítették az Ügynökséget és a Bizottságot az említett irányelv átültetési időszakának további meghosszabbításáról.”
            
         
         
            2. cikk
            Az (EU) 2018/762 felhatalmazáson alapuló rendelet a következőképpen módosul:
            
                        1.
                     
                     
                        Az 5. cikk helyébe a következő szöveg lép:
                        
                           „5. cikk
                           Hatályon kívül helyezés
                           Az 1158/2010/EU és az 1169/2010/EU rendelet 2025. október 31-től hatályát veszti.”
                        
                     
                  
                        2.
                     
                     
                        A 6. cikk második albekezdésének helyébe a következő szöveg lép:
                        „Ezt a rendeletet 2019. június 16-tól kell alkalmazni azon tagállamokban, amelyek nem küldtek az Ügynökségnek és a Bizottságnak az (EU) 2016/798 irányelv 33. cikkének (2) bekezdése szerinti értesítést.
                        A rendelet ugyanakkor 2020. június 16-tól alkalmazandó azon tagállamok tekintetében, amelyek az (EU) 2016/798 irányelv 33. cikkének (2) bekezdésével összhangban értesítették az Ügynökséget és a Bizottságot arról, hogy meghosszabbították az említett irányelv átültetési időszakát, és az (EU) 2016/798 irányelv 33. cikkének (2a) bekezdésével összhangban nem értesítették az Ügynökséget és a Bizottságot az átültetési időszak további meghosszabbításáról.
                        Ezt a rendeletet 2020. október 31-től valamennyi tagállamban alkalmazni kell.”
                     
                  
         
            3. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. június 12-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 138., 2016.5.26., 102. o.
         
         
            (2)  Az Európai Parlament és a Tanács (EU) 2020/700 irányelve (2020. május 25.) az (EU) 2016/797 és az (EU) 2016/798 irányelvnek az átültetési határidő meghosszabbítása tekintetében történő módosításáról (HL L 165., 2020.5.27., 27. o.)
         
            (3)  A Bizottság (EU) 2018/761 felhatalmazáson alapuló rendelete (2018. február 16.) az (EU) 2016/798 európai parlamenti és tanácsi irányelv alapján a nemzeti biztonsági hatóságok által az egységes biztonsági tanúsítvány vagy a biztonsági engedély kiadását követően végzett felügyelet céljára alkalmazandó közös biztonsági módszerek meghatározásáról és az 1077/2012/EU bizottsági rendelet hatályon kívül helyezéséről (HL L 129., 2018.5.25., 16. o.).
         
            (4)  A Bizottság (EU) 2018/762 felhatalmazáson alapuló rendelete (2018. március 8.) az (EU) 2016/798 európai parlamenti és tanácsi irányelv alapján a biztonságirányítási rendszerek követelményeire vonatkozó közös biztonsági módszerek meghatározásáról, valamint az 1158/2010/EU és az 1169/2010/EU bizottsági rendelet hatályon kívül helyezéséről (HL L 129., 2018.5.25., 26. o.).